|  |
| --- |
| * 1. GIPUZKOAKO ESKOLARTEKO SASKIBALOI TXAPELKETA 2018-2019ERAKO LEHIAKETAKO OINARRIAK |

Gipuzkoako Foru Aldundiak, Gipuzkoako Saskibaloi Federazioaren kontrolpean, 2018-19 ikasturtean ondorengo LEHIAKETAK antolatu ditu:

**1.-** **ESKOLARTEKO LEHIAKETAK.**

* 1. Herri eta eskualdeetako lehiaketak: BENJAMINAK
  2. GIZONEZKO ETA EMAKUMEZKO ALEBINEN Gipuzkoako Txapelketa, PARTE-HARTZEA eta ERRENDIMENDUA.

GIZONEZKO ETA EMAKUMEZKO INFANTIL TXIKIEN Gipuzkoako Txapelketa, PARTE-HARTZEA.

GIZONEZKO ETA EMAKUMEZKO INFANTIL HANDIEN Gipuzkoako Txapelketa, PARTE-HARTZEA.

GIZONEZKO ETA EMAKUMEZKO INFANTILEN Gipuzkoako Txapelketa, ERRENDIMENDUA.

GIZONEZKO ETA EMAKUMEZKO KADETEEN Gipuzkoako Txapelketa, PARTE-HARTZEA eta ERRENDIMENDUA.

**2**.- **PARTE-HARTZEA**

2.1.- Izena eman duten eta eskatutako baldintzak bete dituzten talde guztiak.

**3.- TALDEEN IZEN-EMATEA**

3.1.- Gipuzkoako Foru Aldundian emango da izena **Interneten bidez, erabiltzaileei administrazioko tramiteak errazteko prestaturiko aplikazio informatikoa baliaturik, eta epe hauen barruan:**

BENJAMIN eta ALEBIN (Minibasket) KATEGORIAK: **2018ko irailaren 30eko 20:00ak bain lehen.**

ERRENDIMENDUKO INFANTIL, INFANTIL HANDI, INFANTIL TXIKI ETA parte-hartzeko KADETEAK: **2018ko irailaren 15ko 20:00ak** baino lehen.

Izen-ematean, nahitaezkoa da jokalekua eta partiden ordua jartzea. Adierazi ezean, klubaren jokalekua jarriko zaie, eta partiden ordua larunbata 12:00etan.

**Izena emateko kuotak eta ordaintzeko moduak ikus 4.3.6 puntua**

3.2.- **JOKALARIAK ETA ENTRENATZAILEAK**

Jokalari eta entrenatzaileen izen-ematea Gipuzkoako Foru Aldundian egin beharko da, internet-en bidez, **2018ko urriaren 15a** baino lehen. . **Errendimenduzko Kadete Mailan, jokalarien eta entrenatzaileen izen-ematea Gipuzkoako Foru Aldundian egin beharko da, internet bidez, 2018ko irailaren 15a baino lehen.**

Lehiaketa hasi aurretik gutxienez zortzi jokalariren izena eman ez duten taldeek ezin izango dute parte hartu, benjamin mailan izan ezik.

Partaideen izen-emate orri informatizatua aurkeztu beharko dute taldeek partida bakoitzean, lehenbiziko jardunalditik beretik hasita (benjamin mailan izan ezik). Bere garaian jakinaraziko zaie ikastetxeei noizko aurkeztu beharko dituzten jokalarien zerrenda informatizatua eta jokalari bakoitzaren fitxa, bai eta entrenatzaile eta taldearen ordezkariarena ere. **Behin lizentziak aurkeztu ondoren, aktan ezingo dira sartu lizentziarik edo euren nortasuna egiaztatzeko agiririk aurkezten ez duten jokalariak: NA, pasaportea…**

Infantil taldeen entrenatzaileek titulua izatea gomendatzen da, Saskibaloi Monitorearena edo Saskibaloi Hastapeneko Entrenatzailearena. **Baldintza hori DERRIGORREZKOA izango da KADETE kategorian. Bestela, ezingo da lizentziarik tramitatu.**

ALTAK eta BAJAK

Altak eta bajak tramitatzeko azken eguna 2018ko azaroaren 30a izango da. Tramite horiek Gipuzkoako Foru Aldundian egingo dira, Internet bidez.

Parte-hartze txapelketetan epea arauetan adierazitakoa izango da, edota Gipuzkoako Foru Aldundiarekin maila honentarako adosten dena.

3.2.1.- **JOKALARIEN ADINAK ETA MAILAK**

* **Benjaminak:** 2009ean eta 2010an jaioak.
* **Alebinak edo minibasketa:** 2007an eta 2008an jaioak.
* **Errendimenduko Alebinak edo minibasketa:** 2007an jaioak.
* **Errendimenduko Infantilak :** 2005an eta 2006an jaioak.
* **Infantil Txikiak:** 2006an jaioak.
* **Infantil Handiak:** 2005ean jaioak.
* **Kadeteak:** 2003an eta 2004an jaioak.

**4.- JOKATZEKO ERA**

**4.1 BENJAMINAK ( 3 X 3)**

Arau hauek erabiliko dira 3x3ko benjamin lehiaketa jokatzen den eskualdeetan.

4.1.1.- Benjamin kategorian multzokako sisteman jokatuko da, eskualde bakoitzeko kiroldegien egutegiaren arabera.

4.1.2.- Taldeek gutxienez 5 jokalari eta gehienez 8 izango dituzte. Jokatzeko modua: 3x3, jokaleku erdian. Hiru jokalari egongo dira kantxan.

4.1.3.- Partidaren iraupena: 16 minutuko bi zati izango dituzte, batetik bestera 5 minutuko atsedenaldiarekin. 16 minutuko zati bakoitzak 8 minutuko bi zati izango ditu, eta tartean 2 minutuko atsedenaldia. Ohar-hartzaileak zainduko du denbora, erlojua gerarazi gabe, kasu hauetan izan ezik:

a).- Zati bat amaitzen denean.

b).- Hutsarte bat.

c).- Jokalari batek bosgarren falta bat edo kanporatzeko moduko falta bat egiten duenean.

d).- Jokalari bat min hartuta dagoenean.

e).- Aldaketa bat egiten denean.

f).- Jaurtiketa libreak daudenean.

4.1.4.- Aldaketak: lehenengo hiru laurdenetan, partidako aktan agertzen diren jokalarietako bakoitzak gutxienez 8 minutuko laurden bat jokatu beharko du. Lehenengo hiru laurdenetan ezingo da aldaketarik egin, non eta min harturiko, kanporaturiko edo bosgarren falta eginiko jokalari bat aldatu behar ez den. Kasu horietan,jokalariak laurden bat osorik jokatu duela ulertuko da, nahiz eta denbora gutxiago jokatu. Laugarren laurdenean alaketak egin ahal izango dira, betiere jokoa geldirik dagoenean.

4.1.5.- Partida berdinketarekin amaitzen denean, taldeek erabaki dezakete halaxe uztea eta bakoitzak puntu bana jasotzea, edo luzapena jokatzea, eta hura ere berdinduta amaitzen bada, lehen puntua sartzen duenak irabaziko du.

PARTIDAREN AMAIERA

Partida amaitzen da kronometratzaileak laurdena amaitu dela adierazteko seinalea jotzen duenean.

Nolanahi ere, talde batek 50 punturen aldea lortzen badu, partida jokatzen jarraituko da, baina aktan ez dira jasoko handik aurrera bi taldeek lorturiko saskiratzeak, bai ordea faltak, hutsarteak eta partida jokatzen duten jokalarien izenak. Akta amaitzean, 50 punturen aldea zegoen uneko emaitzak jasoko da.

4.1.6- Talde guztiek soilik banakako defentsa erabiliko dute.

4.1.7.- Saskiratzea lortu ondoren hondoko marratik sakea egiten denean, zonatik kanpora defendatu beharko da. Hala egin ezean, araua urratu duen taldeak baloia galduko du. Saskiratzearen ondoren hondoko marratik sakea egitea ezingo da eragotzi.

4.1.8.- Talde batek baloi jabetza berreskuratzen duenean, errebote baten ondoren edo baloia lapurtuta, 6’25 metroko marratik kanpora irten beharko du saskira jaurti aurretik.

4.1.9.- Jaurtiketa libreen araua ez da aplikatuko laugarren faltatik aurrera. Jaurtiketa libreak zirkuluerdiaren lerro etenetik jaurtiko dira. Lerro hau ez dagoen jokalekuetan, lehiaketaren ardura duen klubak markatu egin beharko du.

4.1.10.- **Hutsarte erregistratua**: Bi hutsarte erregistratu edozein unetan eman dakizkioke talde bati lehenengo zatian (1. eta 2. laurdenean); hiru hutsarte erregistratu bigarren zatiko edozein unetan (3. eta 4. laurdenean), eta hutsarte bat luzapen bakoitzean.

Eskatzen ez diren hutsarteak ezingo dira hurrengo zatian edo luzapenean erabili.

**4.2 PARTE-HARTZEKO ALEBINAK**

4.2.- LEHIAKETAK hiru fase izango ditu:

1. Herri/Eskualdeko fasea.
2. Zonako fasea.
3. Lurraldeko fasea.

4.2.1.- HERRI / ESKUALDEKO FASEA

Gutxienez sei taldek jokatu beharko dute herri edota eskualde eta maila bakoitzean. Izena emandako talde kopuruaren arabera aukeratuko da joko sistema, eta ondorengo egunak baino lehen bukatu beharko da: probintziakoa **2019-04-14**, eta Donostialdekoa **2019-05-19**. Infantiletan probintzia mailakoa da lehiaketa; beraz, ez da beharrezkoa herri eta eskualde mailakorik antolatzea. Joko sistemak GSFk onartu beharko ditu.

4.2.2.- ZONAKO FASEA:

Maila bakoitzetik soilik talde bat sailkatzen denean, eskualdeetatik lehenbizi sailkatzen direnek joan-etorriko partidak jokatuko dituzte **maiatzaren 11 eta 18an**, lurraldeko faserako sailkatzeko. Hona hemen zein eskualderen aurka jokatuko duen:

1. Kanporaketa: Bidasoa - Oarso
2. Kanporaketa: Kosta - Urola
3. Kanporaketa: Debabarrena - Debagoiena
4. Kanporaketa: Goierri behea - Goierri Garaia
5. Kanporaketa: Donostialdea - Oria

4.2.3.- LURRALDEKO FASEA: **Ekainaren 2, 8 eta 9an** Gipuzkoako Txapelketen FASE FINALA (Mini), Euskadiko Eskolarteko Jokoen arabera.

GSFk izendatutako kantxa batean jokatuko da lurraldeko fasea eta kopako sistema erabiliko da, hau da, kanporaketak partida bakarrekoak izango dira.

Maila bakoitzetik hiriburu inguruko bi talde sailkatuko dira lurraldeko faserako, 4.2.2 atalean adierazitako kanporaketa bakoitzetik bat eta maila bakoitzean partaiderik gehien duen eskualdetik bat. Guztira zortzi talde.

Lurraldeko faserako sailkatutako talde batek uko egiten badio jokatzeari, GSFk erabakiko du hutsune hori bete ala ez, eta betetzea erabakiz gero, nola bete.

Hauek izango dira neurketak:

**Final-laurdenak**

1. Donostialdeko 1.a - 1. Kanporaketa... - C -
2. 1. Kanporaketa... **B** - - 1. Kanporaketa... - **A** -
3. Talde gehieneko eskualdea- 1. Kanporaketa... - **D** -
4. Donostialdeko 2.a - 1. Kanporaketa... - E-

Sailkapen fasean A, B, C, D eta E kanporaketetan garaile ateratzen diren taldeek final laurdenetan noren kontra jokatuko duten zozketa eginda zehaztuko da 2017-2018 denboraldirako. Egutegia prestatzeko bileran egingo da zozketa hori, **2017ko urriaren 10an.**

**Finalerdiak**

1. **A** irabazlea - **B** irabazlea
2. **C** irabazlea - **D** irabazlea

**Finala**

G) **E** irabazlea - **F** irabazlea

Lehiatzeko lau zona baino gehiago ez badaude mailaren batean, final-laurdenetarako talde gehiago sailkatu ahal izango ditu GSFk, edo final-laurdenak bertan behera utzi eta azken fasea finalerdietatik hasi ahal izango du. Lehiatzeko lau zona baino gutxiago badaude kategoriaren batean, final-laurdenetarako talde gehiago sailkatu ahal izango ditu GSFk, edo final-laurdenak bertan behera utzi eta azken fasea finaletatik hasi ahal izango du.

**4.3 INFANTILAK**

4.3.1 Taldeen izen-ematea. Ikastetxeek eta klubek parte hartu ahal izango dute lehiaketan.

* Ikastetxeek, izena eman ahal izateko, saskibaloi klub bateko kide izan behar dute, edo konpromisoa hartu behar dute taldekideei hurrengo enboraldietan lehiatzen jarraitzeko aukera eskaintzeko, infantil, kadete eta junior kategorietan. Kirol elkarte bat eratzeko konpromisoa hartu beharko da.
* Izena emateko orriarekin batera, klubek taldekideen ikastetxe berejko infantil kategoriako edozein ikasleri eskaintza ireki bat egiteko konpromisoa aurkeztu beharko dute.

4.3.2.-. Euskadiko Txapelketarako sailkatuko dira GIZONEZKO ETA EMAKUMEZKO INFANTIL HANDI KATEGORIETAKO TXAPELDUNAK (PARTE-HARTZEKOAK).

4.3.3- Infantil Handi eta Txikien lehiaketa guztia probintzia mailakoa izango da. Bi maila egongo dira, jaiotako urtearen arabera.

|  |  |
| --- | --- |
| INFANTIL HANDIAK | 2005 |
| INFANTIL TXIKIAK | 2006 |

* + 1. Izena emateko datak:

Lizentziak eskolartekoak izango dira. Taldeak inskribatzeko azken eguna irailaren 15a izango da, eta jokalariak inskrikatzeko azken eguna urriaren 15a.

Jokalariek **2005 eta 2006** urteetan jaioak beharko dute izan, Foru Aldundiak onarturiko kasu berezietan izan ezik.

Talde bakoitzean gutxienez 8 eta gehienez 15 jokalari apuntatuko dira.

* + 1. Lehiaketa sistema

Lehiaketa sistema izena emanda dagoen talde kopuruaren araberakoa izango da. Ahal izanez gero, lehenengo fasean hurbiltasun geografikoa konta hartuko da, eta ondorengo faseetan kirol emaitzak eta hurbiltasun geografikoa.

**Infantil Txiki (2006) lehiaketan Infantil Handi mailako (2005) hiru jokalari eduki ahal izango dira, betiere taldekide guztien % 25 gainditzen ez badute.**

**2005 urteko kategorian taldeak inskribatu ahal izango dira nahiz eta jokalaririk gehienak 2006. urtekoak izan.**

4.3.6 Izena emateko kuotak

Parte-hartzeko kadeteak ---------------------------- **50** Euro

Parte-hartzeko infantil handi eta txiki ------------ **50** Euro

Errendimenduko infantilak ------------------------- **100** Euro

Izena emateko kuota Kutxako **2095 5009 73 1061453543** kontuan sartu behar da, edozein bulegotan. Diru sarrera zein ikastetxe/klubek egin duen adierazi eta eskatu ordainagiria, taldeen izenak ematean derrigorrez aurkeztu beharko da eta.

* + 1. Epailetza tarifak

GKP epailetzarako aurreikusitako tarifak aplikatuko dira.

4.3.8 Aurreikusi gabeko kasuetan, parte-hartze lehiaketetarako Gipuzkoako Foru Aldundiarekin batera adosturiko akordioak aplikatuko dira **(lehiaketa federatuen oinarriak).**

**5.- JOKO ARAUAK**

|  |  |  |  |  |
| --- | --- | --- | --- | --- |
| **KATEGORIA** | **ARAUAK** | **JOKALEKUA** | **BALOIA** | Zk. |
| Benjamin gizo. eta ema. | Minibasket | Txikia | Txikia | 5 |
|  | 3x3ko araudia | Txikia | Txikia | 5 |
| Alebin gizo. eta ema | Minibasket | Txikia | Txikia | 5 |
| Infantil Txiki emakumezkoak | Pasarela | Handia | Txikia | 5 |
| Infantil Handi emakumezkoak | Pasarela | Handia | Tartekoa | 6 |
| Infantil Txiki gizonezkoak | Pasarela | Handia | Txikia | 5 |
| Infantil Handi gizonezkoak | Pasarela | Handia | Handia | 7 |
| Kadete gizonezkoak | Fiba | Handia | Handia | 7 |
| Kadete emakumezkoak | Fiba | Handia | Tartekoa | 6 |

**5.1- BENJAMINAK**

5.1.1- Jaurtiketa libreak zirkuluerdiaren lerro etenetik jaurtiko dira, bai 3x3ko lehiaketetan bai 5x5ekoean. Marra margotua ez izanez gero jaurtiketa libreko marraren 1,8 metrora jarriko da irudizko marra (± bi pauso).

5.1.2.- **Hutsarte erregistratua**: Bi hutsarte erregistratu edozein unetan eman dakizkioke talde bati lehenengo zatian (1. eta 2. laurdenean); hiru hutsarte erregistratu bigarren zatiko edozein unetan (3. eta 4. laurdenean), eta hutsarte bat luzapen bakoitzean.

Erabili gabeko hutsarteak ezin daitezke bigarren zatira edo luzapenera pasatu.

5.1.3.- Partidaren tanteoa eta kronometroa jokalariek nahiz zaleek ondo ikusteko moduko gailu elektrikoen bidez eraman ahal izango da. Kasu horretan, epaileak akta idatziko du eta han jasoko du azken emaitza.

**5.2- ALEBINAK**

5.2.1.- Alebin mailan erabiliko da Minibasketeko Araudia, FIBAk 1998tik 2002ra arte onarturikoa. Minibasketeko Araudiaren 12, 19 eta 21 artikuluak ez dira aplikatuko.

5.2.2- Talde bakoitzak gehienez hamabi (errendimenduan) eta hamabost (parte-hartzea) eta gutxienez zortzi jokalari eta entrenatzaile bat izango ditu. Entrenatzaile laguntzaile bat eta ordezkari bat izateko aukera du talde bakoitzak. Taldeak bost, sei edo zazpi jokalarirekin aurkeztuz gero, partida beti jokatu beharko da, eta horren berri emango du epaileak aktaren atzealdean.

5.2.3- Zortzi jokalari baino gutxiagorekin aurkeztu eta partida irabazten badu talderen batek, galdutzat emango zaio neurketa 20-0ko emaitzarekin, kanpoan jokatzen badu, edo 0-20ko emaitzarekin, etxean jokatzen badu; harekin berdinduta geratzen diren talde guztien artean azken postua beteko du, berdinduta dagoen talde horiekin jokatutako partidetako emaitza kontuan hartu gabe.

5.2.4**.-  Mini kategorian**, entrenatzaileek hala hitzartzen badute -partida hasi aurretik jaso beharko du epaileak aktaren atzealdean-,emaitza baliozkoa izango da, talderen batek zortzi jokalari baino gutxiagorekin jokatuta ere.

5.2.5.- **Parte-hartzeko mini kategorian**, emaitza baliozkoa izango da -ez da beharrezkoa aurkako taldearen adostasuna- baldin eta taldeak hamar jokalari baino gutxiago baditu izena emanda **Diputazioan**, eta neurketara gutxienez sei jokalarirekin agertzen bada (epaileak aktaren atzealdean jaso beharko du xehetasun hori eta ez dira onartuko kontu hori bera jasotzen duten ondorengo idatziak). Horrelakoetan, partidako aktan izena emandako jokalari bakoitzak lehenbiziko hiru aldietatik bi jokatu beharko ditu, lesio edo kanporatzerik ezean behintzat. Atal hau ez da aplikatuko Gipuzkoako Txapelketaren Azken Fasean.

5.2.6.- Taldekide bat jokalaritzat hartzen da kantxan dagoenean eta jokatzeko baimena duenean. Bestela, ordezkoa da.

5.2.7.- Lehenbiziko hiru aldietan, partidako aktan izena emandako jokalari bakoitzak gutxienez hamar minutuko aldi bat jokatu beharko du eta gehienez ere bi aldi. Atal hau betetzen ez duen taldeari galdutzat emango zaio partida 20-0ko emaitzarekin. Bi taldeek betetzen ez badute atal hau, emaitza baliozkoa izango da. 5.2.5 atalean jasotako kasuan ez da atal hau aplikatuko.

5.2.8.- Lehenbiziko hiru aldietan ezingo da aldaketarik egin, lesionatutako, kanporatutako edo bere bosgarren falta egin duen jokalari bat aldatzeko ez bada. Lehenago lesionaturik irten den jokalaria ere atzera kantxaratu ahal izango da lehen haren lekuan kantxaratu den jokalariaren ordez.

5.2.9- Jokalari batek aldi batean esku hartu duela ulertuko da, nahiz eta oso denbora gutxian kantxan izan.

5.2.10- Aldaketak egin ahal izango dira laugarren aldian, beti ere epaileak txilibitua jo eta baloia geldi dagoenean.

5.2.11- Epaileak aldaketa bat egiteko baimena ematen duenean, erlojua geldiarazi egingo da. Hutsarte batean ere egin daitezke aldaketak.

5.2.12- Talde bateko jokalari bat edo bat baino gehiago egozteagatik, kanporatzeagatik, lesionatzeagatik edo beste arrazoiren batengatik erretiratzen badira, lehenbiziko hiru aldietan aldaketak egin beharko dira, kantxan bost jokalari egon daitezen. Hori dela-eta oinarri hauetako 5.2.7 atala betetzen ez bada, eta araua urratu duen taldeak partida irabazten badu, galdutzat emango zaio 20-0ko emaitzarekin; baina bukatu arte jokatu beharko da partida, non eta espaileak hantxe bertan ikusten ez duen lesioa larria dela; kasu horretan, aktan jasoko du. Bestela, egun bereko data duen larrialdi parteaa Federazioan aurkeztu beharko da partidaren hurrengo astelehenean.

5.2.13.- **Hutsarte erregistratua.** Lehen zatiko edozein unetan (1. eta 2. laurdenak) bi hutsarte eskatu daitezke; bigarren zatiko edozein unetan berriz (3. eta 4. laurdenak) hiru hutsarte eskatu daitezke eta luzapeneko zati bakoitzean bana.

Erabili gabeko hutsarteak ezin daitezke bigarren zatira edo luzapenera pasatu.

5.2.14.- Jasotako saskiratze baten ondoren hutsartea eskatu ahal izango da.

5.2.15.- Aldi bakoitzean talde batek lau falta baino gehiago egiten dituenean bi jaurtiketa libre egingo dira. Beraz, aldi bakoitzaren hasieran hutsetik kontatuko dira taldeak egiten dituen faltak. Laugarren aldian soilik izango dira pilagarriak aparteko aldietarako.

5.2.16.- Markagailuan berdinduta daudela bukatzen bada partida, taldeek erabaki beharko dute zer egin: behin betikotzat jo berdinketa eta puntu bana banatu ala luzapenak jokatu, harik eta bietakoren batek irabazi arte.

PARTIDAREN AMAIERA

Partida amaitzen da kronometratzaileak laurdena amaitu dela adierazteko seinalea jotzen duenean.

Nolanahi ere, talde batek 50 punturen aldea lortzen badu, partida jokatzen jarraituko da, baina aktan ez dira jasoko handik aurrera bi taldeek lorturiko saskiratzeak, bai ordea faltak, hutsarteak eta partida jokatzen duten jokalarien izenak. Akta amaitzean, 50 punturen aldea zegoen uneko emaitzak jasoko da.

5.2.17.- Zonakako defentsa oro legez kanpokotzat joko da, nola kantxa erdian hala osoan, eta hala egiten duen taldearen entrenatzaileari falta tekniko bat ezarriko zaio, aldez aurretik kargu hartuta. Banakako defentsa eta banakako presioa kantxa osoan erabil daitezke.

5.2.18.- **Hutsarte erregistratua.** Lehen zatiko edozein unetan (1. eta 2. laurdenak) bi hutsarte eskatu daitezke; bigarren zatiko edozein unetan berriz (3. eta 4. laurdenak) hiru hutsarte eskatu daitezke eta luzapeneko zati bakoitzean bana.

Erabili gabeko hutsarteak ezin daitezke bigarren zatira edo luzapenera pasatu.

**5.2.19 ALEBIN MAILAKO ARAUDIA (ERRENDIMENDU HASTAPENA)**

FEBren joko arauak aplikatuko dira ondorio guztietarako, arau hauek gehituta, eta desadostasunik izanez gero, arau hauek lehenetsiko dira:

**1.-** Talde bakoitzak 8-12 jokalari inskribatu beharko ditu aktan.

**2**.- Aktan inskribaturiko jokalariek gutxienez bost zatietako lehen bietan parte hartu beharko dute.

Entrenatzaileak mahaian baieztatu beharko du laurden bakoitzean hasieratik ariko den boskotea.

**3**.- Hutsarteak honela emango dira:

* Zati bakoitzean bi hutsarte egongo dira (hiru laurden).
* Hutsarte erregistratu bat luzapen bakoitzean.

Erabili gabeko hutsarteak ezin daitezke bigarren zatira edo luzapenera pasatu.

**4**.- EZ dago baimentuta lehen bost laurdenetan aldaketak egitea, kasu hauetan IZAN EZIK:

* Jokalari lesionatua ordezkatu. Lehen bost laurdenetatik bakarra jokatu duen jokalari lesionatuak seigarrena joka dezake, baldin eta osatzen bada.
* Jokalari kanporatua ordezkatu.
* Bost falta egin dituen jokalaria ordezkatu.

**5**.- Jokalari bakoitzak gutxienez lehen 5 laurdenetatik bi laurden osorik jokatu behar ditu, salbuespen hauekin:

* Lesionatu delako laurden bat osorik jokatu ez badu jokalari batek, osorik jokatutzat emango zaio.
* Kanporatua izan delako laurden bat osorik jokatu ez badu jokalari batek, jokatutzat emango zaio, nahiz eta osorik ez jokatu.
* Bost falta egin dituen jokalariari ere laurden hori jokatutzat emango zaio, nahiz eta osorik ez jokatu.
* Kanporaturiko jokalarien ordez sartu den jokalariari ez zaio osorik jokatutzat emango laurden hori.

**6.-** Jokalari bakoitza ordezkoen aulkian egongo da bost laurdenetatik bi laurdenetan, hasi eta bukatu, non eta taldeak 8 jokalari bakarrik inskribatu ez dituen; kasu horretan, lehen bost laurdenetatik lau jokatu ahal izango ditu.

**7.-** Saskiratzea jasotzen duen taldeak hutsartea eskatu ahal izango du.

**8**.- Aldi bakoitzean talde batek lau falta baino gehiago egiten dituenean bi jaurtiketa libre egingo dira. Beraz, aldi bakoitzaren hasieran hutsetik kontatuko dira taldeak egiten dituen faltak. Seigarrean aldian soilik izango dira pilagarriak aparteko aldietarako.

**9**.- Talde batek 50 punturen aldea lortzen badu, partida jokatzen jarraituko da, baina aktan ez dira jasoko handik aurrera bi taldeek lorturiko saskiratzeak, bai ordea faltak, hutsarteak eta partida jokatzen duten jokalarien izenak. Akta amaitzean, 50 punturen aldea zegoen uneko emaitzak jasoko da.

**10**.- Partidak bi zati izango ditu eta zati bakoitzak hiru laurden. Laurden bakoitza 7 minutukoa izango da. Lehen sei minutuetan erlojoa geratu gabe jokatuko da eta azken minutuan erlojua geldiaraziz. Jaurtiketa libreak eta hutsartean daudenean, beti geldiaraziko da erlojua.

Epaileek zainduko dute joko denbora (ezohiko egoerak betiere).

Azken laurdenean, lehen 5 minutuak erlojua gelditu gabe jokatuko dira eta azken 2 minutuak erlojua geldiaraziz.

Luzapenetan, lehen 3 minutuak erlojua gelditu gabe jokatuko dira eta azken 2 minutuak erlojua geldiaraziz.

Epaileak ez du baloia ukituko alboko eta hondoko marrako sakeetan, falta, aldaketa edo hutsarteetan izan ezin.

**11**.- Ezingo da zonako defentsarik egin, eta arauz kanpoko defentsatzat joko da jokalari bat 5 segundotik gora egotea eremu murriztuan defendatzen ari den jokalaria han egon gabe.

Arauz kanpoko defentsa zigortuko da bat jaurtiketa libre eta baloi jabetzarekin (aktak haratako prestaturiko lekuan jasoko da. EZ ditu pilatzen falta teknikoak).

**12**.- 8” araua aplikatuko da defentsako zelaia gainditzeko, eta pasibotasun araua (**Pasibotasun araua** erabiliko da 24”en erlojurik gabe jokatzen diren lehiaketa guztietan. Epaileak irizten dionean baloiaren jabetza duen taldea 24”ra hurbiltzen ari dela, ozenki hasiko da kontatzen eta eskuekin 8 adieraziz; denbora horretan jaurti egin beharko da. Jaurtiketarik egiten ez bada edo uztaia ukitzen ez bada, baloia talde aurkariarentzat izango da).

**13**.- Hiru puntuen marra ezartzen da: finalerdietan jarriko da **Euskadiko eta Espainiako txapelketetan erabiltzen den marra.**

**14**.- Laurden batetik besterako atsedenaldiak: 1. eta 2., 2. eta 3., 4. eta 5., 5. eta 6., minutu bat. Eta 3. eta 4. laurdenen artean bost minutu.

**15**.- Jokorako baloi ofiziala marka homologatu batekoa izango da.

**5.3 INFANTILAK**

5.3.1 Infantil mailako (Txiki eta Handi) lehiaketa ofizialak erlojua gelditu gabe izango dira. Kasu hauetan geldiaraziko da erlojua:

* + Hutsarteetan
  + Jaurtiketa libreetan.
  + Laurden bakoitzeko azken bi minutuetan eta luzapen guztietan, egonez gero.
  + Epaileak egoki irizten dion egoera guztietan.

5.3.2 Infantil Txiki eta Infantil Handi lehiaketetan, aldaketen araua zuzen aplikatzeko, 8-12 jokalari egon behar dira. Kategoria horietako parte-hartze lehiaketetan, Foru Aldundian 9 jokalari edo gutxiago inskribatu dituzten taldeek jokatzeko baimena izango dute 6 edo 7 jokalarirekin. Kasu horretan, partidako aktan inkribaturiko jokalarietako bakoitzak gutxienez bi laurden jokatu beharko ditu lehen hiru laurdenetatik.

5.3.3 Lehenbiziko hiru laurdenetan, partidako aktan izena emandako jokalari bakoitzak gutxienez hamar minutuko aldi bat jokatu beharko du eta gehienez ere bi aldi. Atal hau betetzen ez duen taldeari galdutzat emango zaio partida 20-0ko emaitzarekin. Bi taldeek betetzen ez badute atal hau, emaitza baliozkoa izango da. 5.3.2 atalean jasotako kasuan ez da atal hau aplikatuko.

5.3.4 Lehenbiziko hiru aldietan ezingo da aldaketarik egin, lesionatutako, kanporatutako edo bere bosgarren falta egin duen jokalari bat aldatzeko ez bada. Lehenago lesionaturik irten den jokalaria ere atzera kantxaratu ahal izango da lehen haren lekuan kantxaratu den jokalariaren ordez.

5.3.5 Jokalari batek aldi batean esku hartu duela ulertuko da, nahiz eta oso denbora gutxian kantxan izan.

5.3.6 Talde bateko jokalari bat edo bat baino gehiago egozteagatik, kanporatzeagatik, lesionatzeagatik edo beste arrazoiren batengatik erretiratzen bada/badira, lehenbiziko hiru aldietan aldaketak egin beharko dira, kantxan bost jokalari egon daitezen. Hori dela-eta oinarri hauetako 5.3.3 atala betetzen ez bada, eta araua urratu duen taldeak partida irabazten badu, galdutzat emango zaio 20-0ko emaitzarekin; baina bukatu arte jokatu beharko da partida.

5.3.7 Infantil Txiki eta Infantil Handi lehiaketetan, talde batek 50 punturen aldea lortzen duenean, handik aurrerako puntuak ez dira kontatuko eta hura izango da aktan jasoko den markagailua.

5.3.8 **Pasibotasunaren aurkako araua** erabiliko da 24”en erlojurik gabe jokatzen diren lehiaketa guztietan. Epaileak irizten dionean baloiaren jabetza duen taldea 24”ra hurbiltzen ari dela, ozenki hasiko da kontatzen eta eskuekin 8 adieraziz; denbora horretan jaurti egin beharko da. Jaurtiketarik egiten ez bada edo uztaia ukitzen ez bada, baloia talde aurkariarentzat izango da.

5.3.9 Infantil Txiki eta Infantil Handi parte-hartze lehiaketak: zonako defentsarik ezingo da egin, eta arauz kontrako defentsatzat hartuko da jokalari bat 5 segundo baino gehiago eremu murriztuan (zona) egoten bada defentsan ari den jokalaria han egon gabe.

Arauz kontrako defentsa bat jaurtiketa librerekin eta baloi jabetzarekin zigortuko da (aktan jasoko da, hartatako prestaturiko lekuan. Falta teknikoa EZ dira metagarriak).

**5.4 KADETEAK**

Fiba arauekin eta GSFren araudiekin jokatuko da.

**6.- PARTIDEN DATAK**

**6. 1 INFANTILAK**



|  |  |  |  |  |  |  |
| --- | --- | --- | --- | --- | --- | --- |
|  | * + 1. Hilabetea | **Egunak** | | | | |
| **2.018** | Urria | 7 | 14 | 21 | 28 |  |
| Azaroa | 4 | 11 | 18 | 25 |  |
| Abendua | 2 | 9 | 16 | 23 | **30** |
| **2.019** | Urtarrila | **6** | 13 | 20 | 27 |  |
| Otsaila | 3 | **10** | 17 | 24 |  |
| Martxoa | 3 | 10 | 17 | 24 | **31** |
| Apirila | **7** | 14 | 21 | 28 |  |
| Maiatza | 5 | 12 | 19 | 26 |  |

**6.2.- ALEBINAK** 1. Herrikoa / Eskualdekoa

|  |  |  |  |  |  |  |  |
| --- | --- | --- | --- | --- | --- | --- | --- |
|  | * + 1. Hilabetea | **Egunak** | | | | |  |
| **2.018** | Urria | 6 | 13 | 20 | 27 |  |  |
| Azaroa | 3 | 10 | 17 | 24 |  |  |
| Abendua | 1 | 8 | 15 | 22 | **29** | Abenduak 9 Konstituzio jaia |
| **2.019** | Urtarrila | **5** | 12 | 19 | 26 |  | Abenduaren 30 eta Urtarrila 6ean **EGUBERRI** |
| Otsaila | 2 | **9** | 16 | 23 |  | Otsailak 10 **INAUTERIAK** |
| Martxoa | 2 | 9 | 16 | 23 | **30** | Martxoak 31 eta Apirilak7an  **ASTE SANTUA** |
| Apirila | **6** | 13 | 20 | 27 |  | Apirilak 14, probintziako azken eguna |
| Maiatza | 4 | 11 | 18 | 25 |  | **Maiatzak 19**, Donostialdeko azken jardunaldia **txapeldunentzat** |
| Maiatzak 5 eta 12an, PROBINTZIAKO sailkapen fasea |
| Ekaina | **1** | 8 |  |  |  | Ekainaren 3, 9 eta 10an Gipuzkoako Txapelketen FASE FINALA (Mini), Euskadiko Eskolarteko Jokoen arabera. |

6.2.1- 2. fasea: eskualdekakoa

2019eko Maiatzak 11 eta 18an

6.2.2.- 3. Fasea: lurraldekoa

|  |  |
| --- | --- |
| Final-laurdenak | Ekainaren 2, 8 eta 9an Gipuzkoako Txapelketen FASE FINALA (Mini), Euskadiko Eskolarteko Jokoen arabera. |
| Finalerdiak |
| Finala |

**7.-** **PARTIDEN EGUNA ETA ORDUTEGIA**

Mini eta Benjamin kategorian, partida guztiak LARUNBATETAN jokatuko dira, partida guztiak 09:00etatik 13:30era bitartean hasiko dira. (Fase Finala izan ezik, igandean jolastu ahal izango dela)

**8.- DATA, ORDUA EDO JOKALEKUA ALDATZEA (Mini eta Benjamin)**

8.1.- Izen-emate orrian agertzen den kantxan eta orduan jokatuko dira partidak, ez da denboraldian zehar horiek aldatzerik izango.

8.2.- GSFk onar dezake eguna eta/edo ordua aldatzea. Horretarako, idatziz egin behar du eskaera taldeak, partida jokatzeko jarritako eguna baino bost egun lehenagoko arratsaldeko zortziak baino lehen, eta aurkako taldeak ere ados egon behar du. Izendatuta zegoen eguna baino lehen jokatu beharko da partida hori.

8.3.-       Ezingo dira partidak atzeratu, behar bezala justifikaturiko ezinbesteko kasuetan izan ezik. Azken hitza, betiere, GSFk izango du. Jokalariak gaixorik daudenean, neurketa atzeratu ahal izango da, baldin eta bost lagun baino gutxiago badaude jokatzeko moduan. Gaixorik dauden jokalari guztien sendagile-egiaztagiria aurkeztu beharko da, partida bertan behera geratu eta hurrengo 48 orduetan.

8.4.- Azken Fasean ez da partiden ordu aldaketarik onartuko, ezta taldeek eskatuta ere.

**9.- ARBITRAJEA**

9.1.- GSFk izendatuko ditu partidetarako epaileak Epaileen Batzordearen eta Eskolaren bidez.

9.2.- Epailea agertuko ez balitz, taldeak behartuta daude neurketa jokatzera. Horretarako, talde bakoitzak epaile bana izendatzeko aukera du, eta mahaiko laguntzaileak etxeko taldeak jarriko ditu.

9.3.- 9.2 atalean jasotakoa gertatuko balitz, etxeko taldea behartuta legoke partidako akta GSFren egoitzan aurkeztera hurrengo astelehen iluntzeko zortziak (20:00) baino lehen.

Etxeko taldeak partidako akta aurreko paragrafoan adierazita bezala aurkeztuko ez balu, eta kanpokoak (garaileak) epez kanpo aurkeztuko balu, emaitza baliozkoa izango litzateke, baina etxeko taldeak EZ luke izango partida galtzeagatiko puntua.

9.4.- Talde bat agertuko ez balitz, agertu den taldea behartuta egongo litzateke dagokion akta GSFan aurkeztera hurrengo astelehen iluntzeko zortziak baino lehen.

9.5.- 9.3 puntuan ezarritako araua ez betetzeak partida 0-20 galtzea ekarriko du berekin. Gainera, partida hori galtzeagatik ez du punturik jasoko sailkapen orokorretik.

9.6 PDJ epailea izendatzen denean, partiden egun, ordu edo zelai aldaketarako txapelketa federatuen arandia jarraituko da. Era berean egingo da epaileen diru kontuetan eta partiden akten aurkezpenean ere.

**10.-** **AZKEN XEDAPENAK**

10.1.- Ez agertzeagatik galduko du partida talde batek, baldin eta:

* Epaile nagusiak jokatzeko agindu eta inolako arrazoirik gabe uko egiten badio jokatzeari.
* Bere portaera dela-eta partida jokatzerik ez badago.
* Partida hasteko jarritako ordutik hamabost minuturen buruan inolako arrazoirik izan gabe taldea kantxaratuko ez balitz edo bost jokalari aurkeztu ezingo balitu. **Lizentziark gabe edo haien nortasuna egiaztatzeko agiririk gabe aurkezten diren jokalariak ez aurkeztutzat hartuko dira.**

Atal hau urratzen duenari partida galdutzat joko zaio 20 eta 0ko emaitzarekin, partida galtzeagatik punturik ez zaio emango sailkapenean, eta 30 euroko isuna parte-hartzeko benjamin eta alebin lehiaketetan. Ginerako lehiaketetan, ESFren Diziplina Araudian eta Federazioaren Lehiaketa Oinarrietan adierazitako isuna jarriko da.

10.2.- Partida batean zehar, talde bat kantxan bi jokalari baino gutxiagorekin geratuz gero, galdu egingo luke partida hori. Irabazletzat jo den taldea, une horretan, markagailuan aurretik joango balitz, ontzat hartuko litzateke emaitza hori. Aurretik joango ez balitz, 20 eta 0 irabaziko luke.

10.3.- Irabazten duen taldeak bi puntu jasoko ditu eta galtzen duenak puntu bat. Berdinketarik ez dago, lehiaketako arau berezietan hala jasotzen ez bada behintzat.

10.4.- Lehiaketako egutegian lehenbizi izendatzen den taldearen kantxan jokatuko dira partidak.

10.5.- Bi taldeek antzeko elastikoak aurkezten badituzte, indarrean dagoen araudia aplikatuko da (2.2.2 C, partaideen jantziak, Eskola Kiroleko Jardueren Programa) eta **arau orokor moduan, alebin kategiorian etxeko taldeak aldatu beharko du elastikoa, eta infantil nahiz kadeetan kanpokoak (GSFren oinarriak).**

10.6.- Benjamín eta alebin (Minibasket) beti ere baldin eta izen-emate orrian hamabi jokalari baino gehiago apuntatzeko baimena eman bada) mailetan, aldez aurretik talde aurkariak baimena emanda, partidako aktan hamabi jokalari baino gehiagoren izena emateko aukera du talde batek.

10.7.- Benjamin eta alebin mailetan, hala adosten duten eskualdeetan, talde bakoitzak irabazten dituen laurdenen arabera erabakiko da emaitza.

10.8.- Partidaren aurretik, orduan edo ondoren gertatzen diren gorabehera guztiak aktan jasoaraziko dira, eta aktan jaso ezean, idatzi bat bidaliko da GSFko Lehiaketa Batzordera hurrengo asteleheneko arratsaldeko zortziak baino lehen.

**OHAR GARRANTZITSUA**

Parte-hartzeko **KADETE** eta parte-hartzeko **INFANTIL Handi eta Txiki** lehiaketetarako **ZOZKETA** egiteko bilera Federazioaren egoitzan izango da **2018ko irailaren 26an (asteazkena), 19:00etan.**

**ALEBIN/MINI** taldeak eta egutegia osatzeko zozketaren bilera, **Donostialdean**, GSFren egoitzan izango da **2018ko urriaren 10an (asteazkena), 10:00etan**